b'\n_START_ARTICLE_\nDansk innf\xc3\xb8dsrett\n_START_PARAGRAPH_\nDansk innf\xc3\xb8dsrett omtales i Danmarks grunnlov \xc2\xa7\xc2\xa044 f\xc3\xb8rste ledd som \xc2\xabIngen udl\xc3\xa6nding kan f\xc3\xa5 indf\xc3\xb8dsret uden ved lov.\xc2\xbb Innf\xc3\xb8dsrett er det som i daglig tale og i andre land ofte betegnes som statsborgerskap. Fra og med 1. september 2015 tillater Danmark dobbelt statsborgerskap.\n_START_SECTION_\nErhvervelse av dansk innf\xc3\xb8dsrett\n_START_PARAGRAPH_\nDe n\xc3\xa6rmere regler for erhvervelse av innf\xc3\xb8dsrett er fastlagt i lov om dansk indf\xc3\xb8dsret. Heri bestemmes at et barn f\xc3\xa5r dansk innf\xc3\xb8dsrett hvis enten faren eller moren er danske (det vil si selv har dansk innf\xc3\xb8dsrett). Det er derimot uten betydning om barnet blir f\xc3\xb8dt i Danmark eller i utlandet, med det unntak at barnet ikke f\xc3\xa5r dansk innf\xc3\xb8dsrett hvis det blir f\xc3\xb8dt i utlandet, kun barnets far har dansk innf\xc3\xb8dsrett og barnets far ikke er gift med barnets mor. Det minner om reglene i de fleste kontinentaleuropeiske land, men avviker fra de angelsaksiske land, hvor f\xc3\xb8destedet ofte er avgj\xc3\xb8rende for statsborgerskapet. Barn under 12 \xc3\xa5r som adopteres av danske foreldre, f\xc3\xa5r dansk innf\xc3\xb8dsrett ved adopsjonen._NEWLINE_Da Gr\xc3\xb8nland og F\xc3\xa6r\xc3\xb8yene er en del av det danske rike under riksfellesskapet, er befolkningen likestilt med etniske dansker, og har derved automatisk dansk innf\xc3\xb8dsrett._NEWLINE_Andre personer kan kun f\xc3\xa5 dansk innf\xc3\xb8dsrett \xc2\xabved lov\xc2\xbb, som foreskrevet i grunnloven. Det kalles ogs\xc3\xa5 erhvervelse av dansk innf\xc3\xb8dsrett ved naturalisasjon, hvilket inneb\xc3\xa6rer at Folketinget vedtar en lov om innf\xc3\xb8dsretts meddelelse, hvorved de i loven opplistede personer innvilges dansk statsborgerskap. Hvis den som erhverver dansk innf\xc3\xb8dsrett ved lov har barn som er under 18 \xc3\xa5r gamle, f\xc3\xa5r de ogs\xc3\xa5 dansk innf\xc3\xb8dsrett; men de nevnes ikke i loven._NEWLINE_Der er en rekke forutsetninger som m\xc3\xa5 oppfylles for \xc3\xa5 bli opptatt p\xc3\xa5 listen i lov om innf\xc3\xb8dsretts meddelelse. Det omhandler blant annet varighet av opphold i Danmark, danskkunnskaper, avgivelse av utenlandsk statsborgerskap, tidligere straff og gjeld til det offentlige. De n\xc3\xa6rmere bestemmelser finnes i sirkul\xc3\xa6re om naturalisasjon._NEWLINE_Derutover er der noen helt spesielle grupper som har mulighet for \xc3\xa5 erhverve dansk innf\xc3\xb8dsrett ved \xc3\xa5 avgi en erkl\xc3\xa6ring overfor statsamtet. Det gjelder for statsborgere fra de andre nordiske land som er mellom 18 og 23 \xc3\xa5r gamle, og som har bodd i Danmark syv eller i noen tilfelle ti \xc3\xa5r.\n_START_SECTION_\nTap av dansk innf\xc3\xb8dsrett\n_START_PARAGRAPH_\nDansk innf\xc3\xb8dsrett mistes hvis man s\xc3\xb8ker og f\xc3\xa5r statsborgerskap i et annet land._NEWLINE_Hvis en dansk statsborger er f\xc3\xb8dt i utlandet og aldri har bodd i Danmark, mister den p\xc3\xa5gjeldende dansk innf\xc3\xb8dsrett n\xc3\xa5r han eller hun fyller 22 \xc3\xa5r. Man kan dog s\xc3\xb8ke om \xc3\xa5 beholde innf\xc3\xb8dsretten, og man mister ikke sin danske innf\xc3\xb8dsrett hvis man derved ville bli statsl\xc3\xb8s. Man kan alts\xc3\xa5 kun miste sin danske innf\xc3\xb8dsrett hvis man har et annet statsborgerskap ved siden av._NEWLINE_Endelig kan innf\xc3\xb8dsretten i noen helt s\xc3\xa6rlige tilfelle frakjennes ved dom. Det gjelder is\xc3\xa6r hvis innf\xc3\xb8dsretten er erhvervet ved svikaktighet.\n_START_SECTION_\nDobbelt statsborgerskap\n_START_PARAGRAPH_\nDanmark anerkjenner som hovedregel ikke dobbelt statsborgerskap. Dels mistes dansk innf\xc3\xb8dsrett hvis man erhverver et utenlandsk statsborgerskap etter s\xc3\xb8knad. Dels er det en forutsetning for \xc3\xa5 erhverve dansk innf\xc3\xb8dsrett ved erkl\xc3\xa6ring eller ved lov at man oppgir sitt utenlandske statsborgerskap._NEWLINE_Der er dog unntak. Hvis en av foreldrene er dansk og den annen utlending vil barnet i mange tilfelle erhverve to statsborgerskap ved f\xc3\xb8dselen. Hvis barnet alene vokser opp i utlandet, s\xc3\xa5 kan det som nevnt ovenfor miste sin danske innf\xc3\xb8dsrett ved det fylte 22. \xc3\xa5r. Men hvis barnet har bodd i Danmark i en periode eller hvis det s\xc3\xb8ker om det, s\xc3\xa5 kan det bevare sin danske innf\xc3\xb8dsrett etter det fylte 22. \xc3\xa5r, og kan dermed ogs\xc3\xa5 som voksen ha to statsborgerskap. Forutsetningen er dog naturligvis at det annet land ogs\xc3\xa5 godkjenner det._NEWLINE_Den 18. desember 2014 vedtok et flertall i Folketinget en ny Innf\xc3\xb8dsrettslov, som tillater dobbelt statsborgerskap fra og med d. 1. september 2015.'